# Bajta

### A Wikipédiából, a szabad lexikonból.

Bajta (szlovákul Bajtava) község Szlovákiában a Nyitrai kerület Érsekújvári járásában.

## [szerkesztés] Fekvése

Párkánytól 7 km-re északkeletre a Kovácspataki-dombság nyugati oldalán a Burda természetvédelmi terület szélén dombos vidéken egy völgykatlanban fekszik.

## [szerkesztés] Története

1261-ben villa Boyta néven említi először oklevél. Területén már a kőkorszakban éltek emberek. Az esztergomi érsekség faluja volt. 1311-ben Csák Máté serege pusztította el. 1594-ben az Esztergomot ostromló német katonaság dúlta fel a falut, lakóit szinte teljesen kiirtották. A 17. század végén a török elleni harcokban teljesen elpusztult, magyar lakosság helyére később szlovákokat telepítettek, akik később elmagyarosodtak. 1725-ben 17 jobbágy és 8 zsellércsalád lakott a községben. 1822-ben még szlovák nyelvű községként említik, de 1890-re 562 lakosából már csak hét szlovák volt. 1848-tól az esztergomi káptalan faluja volt. Lakói főként mezőgazdasággal és szőlőtermesztéssel foglalkoztak. 1852-ban 349 lakosa volt. 1910-ben 583, túlnyomórészt magyar lakosa volt. A trianoni békeszerződésig Hont vármegye Szobi járásához tartozott. Ma 401 lakosa van, 92%-ban magyarok.

## [szerkesztés] Nevezetességei

- Szűz Mária tiszteletére szentelt római katolikus temploma a 18. század második felében épült. 1872-ben neoklasszicista stílusban építették át.

## [szerkesztés] Külső hivatkozások

- Hivatalos oldal
- Hivatalos oldal (magyarul)
- Községinfó
- Bajta az Alsó-Garammente honlapján
- Bajta Szlovákia térképén

A lap eredeti címe "http://hu.wikipedia.org../../../b/a/j/Bajta.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina